ועדת הכלכלה, כנסת 20, פרוטוקול מספר 87, 2015-11-10 14:00

איתן כבל: צהריים טובים.

איתן כבל: אני שמח לפתוח את הישיבה השלישית היום של ועדת הכלכלה של הכנסת.

איתן כבל: גברתי מנהלת הוועדה, אדוני וחברי ראש העיר, מנכ"ל משרד התיירות, חבר הכנסת מאיר כהן ידיד, רשמת, אורחים נכבדים, היום זה אילת.

איתן כבל: אנחנו מעמידים את אילת על ראש שמחתנו.

איתן כבל: הכותרת של הדיון היום היא פיתוח עסקי לעיר אילן וגיוון מקורות התעסוקה.

איתן כבל: אני רק יכול לומר לכם, בהקשר של אילת יש איזשהו סוג, אני לא אגיד עוול.

איתן כבל: אבל צובעים את אילת באור שהלוואי והוא היה נכון.

איתן כבל: אתה תשאל הרבה אנשים מה זה אנשים וכולם מסתכלים על הרצועה הצרה שעוברת בין הכביש הראשי, כביש 90, כביש הערבה, משדה התעופה למלונות.

איתן כבל: מבחינת רוב אזרחי מדינת ישראל, זו אילת - ולא היא.

איתן כבל: אני אומר זאת מבלי חס וחלילה להמעיט כהוא זה מהסיפור.

איתן כבל: בסופו של עניין, השדרה המזרחית היא ליבת העיסוק וההתעסקות וההכנסה של אילת.

איתן כבל: אבל בכל הצד המערבי, הדרומי והצפוני גרים בני אדם שאני לא יודע כמה מהמבקרים סיירו באילת לכשהם מגיעים.

איתן כבל: תבינו שמבחינת רוב אזרחי מדינת ישראל, אילת זה שדרת בתי המלון.

איתן כבל: אם תדבר עם רוב האזרחים הם יגידו לכך שזה אחלה מקום – סבבה.

איתן כבל: אבל הם לא נכנסו וראו שאילת מתחבטת לא רק בבעיות המתקיימות באופן מובנה על יישוב שנמצא בקצה של מדינת ישראל, לא רק העובדה הזו שהיא, לא משנה איפה, מייצרת בעיות גדולות ולא פשוטות, אלא נוספו על כל זה בעיות תעסוקה.

איתן כבל: נושא התיירות הוא נפיץ ותנודתי.

איתן כבל: הלוואי וזה לא היה כך.

איתן כבל: שלום חבר הכנסת ידידי, חבר הכנסת מקלב.

איתן כבל: לכן, השאלות שמונחות לשולחננו הן רבות וגדולות.

איתן כבל: כשהכותרת של הדיון היא גיוון אז זה ממש כי כבר אילת לא יכולה יותר להרשות לעצמה, לצערי, להסתמך אך ורק על ענף התיירות כי עם כל הכבוד והרצון שלנו לתת את כל הרוח הגבית, אדוני מנכ"ל משרד התיירות, אלו דברים שלא רק תלויים בנו, בך ובעשייה, למרות שעדיין גם בתחום התיירות אילת עוד צריכה הרבה מאוד מאוד מאוד.

איתן כבל: לצערי, השכנות של אילת שעד לפני קצת יותר מעשור, אולי שני עשורים, חלקן פיגרו מאוד, ולא רק שהן סגרו את הפער, אלא שיש מקומות היום שאזרחים ישראלים כבר לא רואים כעניין של מה בכך להעדיף את עקבה, ואני שומע את זה בשיח החברתי, זה לא שאני ממציא את זה עכשיו.

איתן כבל: אני אומר את זה אפילו מבלי לקרוא את המסמך של מרכז המחקר והמידע שעושה עבודה מצוינת תמיד.

איתן כבל: בשיח החברתי זה דבר מאוד מסוכן כי עקבה היא כמטחווי קשת מאילת ואם היא תתקבע כתחליף לאילת זה יהיה סיפור קשה מאוד מאוד.

איתן כבל: אני אומר זאת בצורה מאוד ברורה וללא כחל ושרק.

איתן כבל: אסור לייפות את העניין הזה, אסור לדבר על זה בצורה של אין מה לדאוג, זה עדיין לא.

איתן כבל: שארם א- שייח' היה שלב שאם לא היה ב-2001 – 2002 את כל הסיפור של האינתיפאדה, שארם א-שייח נהיית תחליף אולטימטיבית לאילת.

איתן כבל: אנשים עקפו את אילת וראו רק את כביש הערבה.

איתן כבל: אני יכול להגיד לכם שהייתי אחד מהם.

איתן כבל: אני נגעתי בסיפור הזה רק בקליפת אגוז כמו שעורכי דין אוהבים לומר, כי המציאות היא הרבה יותר קשה מכל מה שאני מנסה לצייר.

איתן כבל: לרבים שדה דב נראה עניין של מה בכך.

איתן כבל: מה ההבדל בין שדה דב לנתב"ג?

איתן כבל: אתה אומר: מה כבר יכול להיות?

איתן כבל: זה ההבדל בין לטוס לאילת או לא לטוס לאילת.

איתן כבל: היום עם שדה דב אני מעדיף, גם בשביל הפאן, לנסוע ותוך שלוש-ארבע שעות להיות באילת בלי שום בעיה.

איתן כבל: כי הזמן שאתה מגיע עם הביטחון ועם כל הדברים האלה, אתה מוצא את עצמך פלוס מינוס כבר בשעות האלה.

איתן כבל: לכן, אם אנחנו נעביר את כל הסיפור הזה לבן גוריון זה להרוג ולגדוע, ואין מילה אחרת.

איתן כבל: כל מי שמדבר גבוהה גבוהה על פינוי שטחים עבור זוגות צעירים – אולי יהיו זוגות צעירים שיגורו במתחם שייבנה, והם יהיו בנים של.

איתן כבל: לא יהיה שם מחיר למשתכן.

איתן כבל: מי ייתן בכלל לבנות שם?

איתן כבל: המיקום הוא כלך כך דרמטי וכל כך אטרקטיבי.

איתן כבל: רק העלות של הקרקע שם יכולה להציל את אילת עשר פעמים.

איתן כבל: אדוני ראש העיר, חברי, הוא קודם כל חבר שלי הרבה מאוד שנים.

איתן כבל: אני רוצה להגיד לך שהלוואי והיום הזה יצליח להוציא אפילו אחוז אחד ממה שאנחנו מדברים עליו.

איתן כבל: אם נממש אחוז אז אנחנו בכיוון הנכון.

איתן כבל: אדוני, בבקשה.

מאיר יצחק הלוי: אדוני היושב-ראש, קודם כל, תודה רבה על הדברים החכמים והחמים שבהם בחרת לפתוח.

מאיר יצחק הלוי: אני רוצה לפתוח באמירת תודה.

מאיר יצחק הלוי: קודם כל, ליושב-ראש הכנסת יולי אדלשטיין שניאות לבקשתנו לקיים פעם שנייה את יום אילת בכנסת, ועל כך תודתי.

מאיר יצחק הלוי: אנחנו אמורים להיפגש אתו מיד לאחר הוועדה לשיחה עם עשרות אנשים שהגיעו מאילת.

מאיר יצחק הלוי: יש כאן מעל ל-80 איש שהגיעו מאילת: חברי מועצה, סגנים, אנשי חינוך, וכן הלאה.

מאיר יצחק הלוי: אני רוצה להגיד תודה לנאוה בוקר שהסכימה לקחת על עצמה את תכלול היום החשוב הזה, וכמובן לחברים שנמצאים כאן, חברי הכנסת, שאני אחד אחד מכיר היטב.

מאיר יצחק הלוי: אני אומר לכם מראש תודה על ההזדהות ועל הנוכחות ועל האמפתיה שלכם לעיר אילת.

מאיר יצחק הלוי: אני מודה לך שהתייחסת לשדה דב.

מאיר יצחק הלוי: אנחנו בוועדה החמישית היום.

מאיר יצחק הלוי: ועדת הכספים בוטלה.

מאיר יצחק הלוי: בכל הוועדות פתחנו בנושא שדה דב משני טעמים: אחד, זה היום קרב הבלימה של העיר אילת על חייה, וסליחה אם אני נשמע דרמטי.

מאיר יצחק הלוי: שנית, מצאנו שבכל נושא מהוועדות יש הקשר גם כן לשדה דב.

מאיר יצחק הלוי: זאת אומרת, שדה דב זה עורק חיים.

מאיר יצחק הלוי: זה לא המקום שממנו יוצאים לבלות.

מאיר יצחק הלוי: זו התחנה המרכזית.

מאיר יצחק הלוי: ברצות חולה הסרטן, לא עלינו, לנסוע לבית החולים, שדה דב מנגיש אותו לבית החולים.

מאיר יצחק הלוי: אין חלופה אחרת.

מאיר יצחק הלוי: הטרגדיה היתה שהתקבלה החלטה שסובלת מזחיחות הדעת משום שבין היתר לא בחנו את החלופות.

מאיר יצחק הלוי: עכשיו יושבת ועדה ודנה איך מנגישים.

איתן כבל: ספר לנו על זה עם שדות תעופה נוספים: הרצליה ואחרים, שדיברנו עליהם.

איתן כבל: אבל יתקיים כאן בוועדה דיון מיוחד רק על שדה דב, וגם התחייבתי.

מאיר יצחק הלוי: אני מודה לך גם על המינוי של חבר הכנסת יצחק וקנין שהוא מומחה לענייני תעופה.

מאיר יצחק הלוי: אנחנו יותר מאשר שמחים על מומחיותו כי הוא ממש מבין את העניין.

מאיר יצחק הלוי: אני אומר לך את עמדתה של העיר אילת כדי שנדע אותה.

מאיר יצחק הלוי: עמדת של העיר אילת אומרת ומאחר ויש החלטות שאומרות ששדה התעופה הצבאי לא יתפנה לפני ינואר 2019 אז אין שום היגיון וטעם לפנות את החלק האזרחי ביוני 2016.

מאיר יצחק הלוי: הרי ממה נפשך?

מאיר יצחק הלוי: לא ייבנה בתווך הזה אפילו לא צריפון.

מאיר יצחק הלוי: אני אומר, לא ייבנה בעשר השנים הבאות.

מאיר יצחק הלוי: אני חבר המועצה הארצית לתכנון ולבנייה ואני יודע על מה אני מדבר.

מאיר יצחק הלוי: נכון, חיים?

חיים ילין: בסוף זה ייפול על הבודקים.

חיים ילין: בודקי התוכניות הם אלה ש- - -

מאיר יצחק הלוי: עוד לא הגשנו התנגדות אחת.

מאיר יצחק הלוי: אז אני אומר, חברים, תמתינו רגע.

מאיר יצחק הלוי: תדחו של ההחלטה.

מאיר יצחק הלוי: בסמכותו של מנכ"ל משרד ראש הממשלה לשים הצעה לשולחן ממשלה על-פי מה שאומר בית-המשפט, לא מה אני אומר, ובתווך הזה תבחנו את החלופות.

מאיר יצחק הלוי: היה ויימצאו חלופות – הנה מה טוב ומה נעים.

מאיר יצחק הלוי: היה ולא יהיה – יש לנו רעיון גם להשאיר את שדה דב.

מאיר יצחק הלוי: אבל אני לא רוצה להקדים את מה שצריך להיות מוקדם.

איתן כבל: עזוב, יתקיים גם פה דיון.

מאיר יצחק הלוי: הדבר השני הוא נושא הליבה, ואיתן, אמרת ממש מדויק.

מאיר יצחק הלוי: על אילת נאמר אין תוכה כברה.

מאיר יצחק הלוי: אילת - כמו שאמרת, חלק גדול מהאנשים, ואני אסמן יותר חזק, חלק גדול ממקבלי ההחלטות במדינת ישראל מכירים את אילת מחזיונות הסוויטות או מניחוחות הג'קוזי.

מאיר יצחק הלוי: זה ציר ההיכרות שהוא ציר נחמד, אבל הוא ציר מטעה ברצותנו ללמוד מה קורה בתוך העיר.

מאיר יצחק הלוי: העיר אילת מאתגרת מאוד משום שזו עיר שיש בה יש את הריחוק הגדול ביותר במדינת ישראל, עיר קטנה, עיר ללא ערים שכנות, עיר גובלת בשלוש מדינות.

מאיר יצחק הלוי: לצערנו הגדול מאוד, אנחנו יודעים להגיד שהיום התנועות האסלמיות סימנו גם את העיר אילת כיעד אסטרטגי.

מאיר יצחק הלוי: אנחנו משתדלים להנמיך את הדציבל בעניין הזה כי היא עיר תיירות.

מאיר יצחק הלוי: כל אמירת חירום כזו מייצרת קושי גדול מאוד על תעשיית התיירות, ולכן אנחנו מורידים פרופיל בעניין.

מאיר יצחק הלוי: אבל העיר מאוימת, אין מה לעשות.

מאיר יצחק הלוי: אנחנו יודעים את זה.

מאיר יצחק הלוי: כמו כן, יש לה גם את האתגרים הדמוגרפיים המאוד מאוד משמעותיים, ואני לא רוצה לפתוח את זה עכשיו.

מאיר יצחק הלוי: חלק מהמענים והתשובות שאנחנו נתנו, בצד חיזוק תעשיית התיירות שהיא תעשייה מאוד מאוד חשובה, ונמצאים פה קודקודי התיירות, גם המנכ"ל, גם מנכ"ל התאחדות בתי המלון, אנחנו באנו ואמרנו שאנחנו חייבים לייצר גיוון תעסוקתי כאמירה אסטרטגית.

מאיר יצחק הלוי: זה אמירת חיים, זה לא אמירה של גחמה שקפצה עלינו.

מאיר יצחק הלוי: לכן, התחלנו במספר מהלכים: המהלך הראשון – הקמנו אגף צעירים שתכליתו לטפל בשני נושאים: השכלה ותעסוקה.

מאיר יצחק הלוי: שנית, הקמנו האב לאחרונה כדי לעודד יזמים צעירים, וידידי סגן ראש העיר ירחיב אם הוא ירצה.

מאיר יצחק הלוי: יצאנו עם משרד הכלכלה בהצעת מחליטים שאומרת:

מאיר יצחק הלוי: בואו נבנה פה מובלעת תעסוקתית נוספת בתחומים של הביולוגיה הימית כי אנחנו חושבים שיש לנו יתרונות יחסיים בעניין הזה.

מאיר יצחק הלוי: מכם אנחנו מבקשים, וזו הבקשה, שנשים ברמה של אפילו ועדה שתתייחס לאיך אנחנו מגוונים את מקורות התעסוקה בעיר אילת ואיך יוצרים תעדוף של העיר, כי לא נוכל, לא נוכל להיות עיר של שואבי מים וחוטבי עצים.

מאיר יצחק הלוי: אנחנו חייבים לייצר פה תעסוקה פרופסיונאלית.

מאיר יצחק הלוי: חשוב להגיד שאנחנו עיר מובילה באוכלוסיית הבלתי מקצועיים, ויש לכך הרבה מאוד סיבות שלא נרחיב בהן עכשיו.

מאיר יצחק הלוי: לכן, אנחנו נדרשים לעוד ועוד ועוד ועוד מובלעות תעסוקתיות פרופסיונאליות כדי לשדרג ולהשביח את העיר אילת.

מאיר יצחק הלוי: זה מייצר כוח קנייה אחר, זה מייצר מערכת חינוך אחרת, וכל הדברים שבוודאי ובוודאי ברורים לכל מי שיושב כאן.

מאיר יצחק הלוי: על סדר היום יש לנו את אותה הצעת מחליטים ששמנו לממשלה, ויש כאן את החברים שמכירים את החלטה והם יציגו אותה בהמשך לפי שיקול דעתם.

איתן כבל: תודה, אדוני.

איתן כבל: חברת הכנסת נאוה בוקר מובילה את הנושא, ואני מבקש ממנה מספר מילים בקצרה.

נאוה בוקר: אתה יודע שאנחנו עוברים מוועדה לוועדה היום.

איתן כבל: עד שהגעתם לוועדה החשובה.

נאוה בוקר: בטח, הוועדה החשובה ביותר.

נאוה בוקר: איתן, אנחנו כולנו יודעים שכשאתה אומר אתה מבצע, אז אנחנו באמת בוועדה הנכונה.

נאוה בוקר: כמו שאין כלכלה בלי תל-אביב כך אין תיירות בלי אילת, וזה ידוע לכולנו.

נאוה בוקר: אני דיברתי על זה ואני אגיד את זה שוב.

נאוה בוקר: צריך לשנות את הגישה.

נאוה בוקר: אנחנו נותנים סוכריות ואחרי זה לוקחים אותן.

נאוה בוקר: צריך להכין איזושהי תוכנית אסטרטגית לטווח ארוך כי אנחנו יודעים שכל שקל שאנחנו נשקיע אנחנו נקבל לאחר מכן פי כמה וכמה.

נאוה בוקר: אני חושבת שהחובה שלנו כמחוקקים היא לדאוג להקמת מפעלים באילת, לדאוג להטבות ולמענקים שיובילו ליצירת מקומות תעסוקה חדשים, יביאו אוכלוסייה איכותית, יבנו את העתיד הכלכלי של העיר.

נאוה בוקר: אני מקווה שבמקרה הזה גם באמת נשים מחלוקות פוליטיות בצד ונדע לעזור ולהביא את העיר אילת לפריחה כלכלית.

נאוה בוקר: תודה.

איתן כבל: אלפי תודות.

איתן כבל: אדוני מנכ"ל משרד התיירות, בבקשה.

<אמיר הלוי: תודה רבה, אדוני היושב-ראש, ראש העיר, חברי הכנסת.

<אמיר הלוי: ראשית, אני רוצה לחזק את מה שאמר ראש העיר.

<אמיר הלוי: שדה דב – קודם כל, צריך לבדוק איך ברמה המערכתית החלטה כזו התקבלה, מהלך כזה הלך ללא התייחסות תיירותית.

<אמיר הלוי: יושבים בהיבטים הדיור, האוצר, ביטחון.

<אמיר הלוי: אילת שהיא עיר המושתת רק על תיירות באחוזים מאוד מאוד גבוהים, לא היתה לזה שום התייחסות.

<אמיר הלוי: מהרגע שהסיפור התברר אנחנו חידדנו את הנושא התיירותי.

<אמיר הלוי: צירוף הנסיבות שיש עכשיו של סגירת שדה דב עם שמיים פתוחים, עם טיסות לאירופה במחירים שזה פחות ממונית עירונית היום, יכול להביא באמת להפסקת תיירות הפנים לאילת שזה עוגן מרכזי, ואני חושב שכל מילה פה מיותרת.

<אמיר הלוי: אני לא נכנס פה לצורך מעבר לתיירותי, כל הדברים, כל ההיבטים האחרים שכמה חשוב שדה בתוך העיר הגדולה, כך שאנחנו את דעתנו הבענו, ובצורה מאוד ברורה.

<אמיר הלוי: אנחנו נעשה הכול באמת כדי שזה לא יקרה עד שלא תהיה חלופה, ואני מקווה שגם החלופה הקיימת של נתיב נחיתה לאורך הים שזה דבר שהוא אופציה וצריך רק להחליט שעושים אותו.

<אמיר הלוי: אני חושב שאילת הולכת להתברך בשדה תעופה בין-לאומי חדש, בתקווה בעוד שנה ומספר חודשים, וזו הזדמנות מאוד גדולה.

<אמיר הלוי: אנחנו פה בתקופה האחרונה עסוקים הרבה מאוד עם אילת, בעיקר בגלל שהמגמה של תיירות חו"ל – עוד פעם אני חוזר למה שדה דב הוא חשוב, והחשיבות של התיירות פנים - כי תיירות חו"ל לאילת מהשנים של 2002 עת שארם א שייח נבנתה על חורבות האינתיפאדה שלנו, אילת הפכה להיות עיר שמבוססת בעיקר על תיירות פנים, ואנחנו את המגמה הזו מנסים לשנות.

מאיר כהן: אם אני בתל-אביב נרשם אצל חברת תיירות להתארח באילת, האם אני משלם מע"מ?

מאיר כהן: לייצר מצב שמי שיבוא לתיירות פנים באילת, לא משנה מאיפה הוא בא, לא ישלם מע"מ.

<אמיר הלוי: זה קל, אתה יודע.

<אמיר הלוי: אנחנו נגיד לך: אנחנו בעד.

<אמיר הלוי: כמשרד תיירות, כל דבר שיעודד תיירות, אנחנו בעד.

<אמיר הלוי: אבל זה לא למגרש הזה.

מאיר כהן: להערכתך, האם זה יעודד תיירות?

<אמיר הלוי: אם אתה נותן הנחה בוודאי, כמו שיש כאלה שנוסעים רק כדי לקנות בסופרפארם חיתולים יותר זולים.

<אמיר הלוי: כל דבר מעודד בסוף.

<אמיר הלוי: אנחנו יצאנו בנוהל שמתמרץ את החברות הזרות להגיע לאילת עם 45 יורו המשרד, 15 יורו או דולר שותפינו המלונאים.

<אמיר הלוי: זה הוביל לשינוי מגמה.

<קריאות: יורו, גם אנחנו יורו.

<אמיר הלוי: זה שונה – יורו, אוקיי.

<אמיר הלוי: שינוי מגמה - מארבע טיסות שהיו שנה שעברה אנחנו בסביבות ה-20 כרגע, כשהבשורה הגדולה שמסקנדינביה עם כל הדיבורים, הטיסות מסקנדינביה, מפינלנד, מלאות, מסה גדולה של שש טיסות ריינאייר שזה הלואו-קוסט הכי גדול.

<אמיר הלוי: פה זה מראה את הפוטנציאל של אילת.

<אמיר הלוי: עשינו פה בפירוש שינוי מגמה.

<אמיר הלוי: אני שומע פה את הדיבורים שאף פעם לא בריא שכל הביצים הן באותו סל, ובמקרה דנן זה תיירות.

<אמיר הלוי: אני חושב שאילת עם השדה החדש, ואגב, זה שהוא קרוי "רמון", זה טעות.

<אמיר הלוי: אני לא יודע תחת איזה ועדה זה יכול להיות.

<אמיר הלוי: זה לא נעים להגיד, אבל "בן גוריון" בעולם לא נמכר כ"בן-גוריון" אלא נמכר כתל-אביב, ואם זה יהיה dead sea ו-red sea אז זה יביא את חוץ-לארץ.

<אמיר הלוי: "רמון" זה שם פנימי לתיירות פנים, ופה הפוטנציאל הגדול – שדה שהוא בין הים המלח לבין הים האדום לבין אילת כשאילת היא מרכז מדינת המדבר, וזו מדינה שמנותקת מכל הבעיות הגיאו-פוליטיות, והמדבר הוא מאוד מאוד אטרקטיבי לתיירות האירופאית שמבלה בחושך ובקור ומקסימום נוסעת לאלפים לאתרי סקי.

<אמיר הלוי: יש פה פוטנציאל מאוד גדול לעשות שינוי מגמה באילת רבתי כי כל התיירות המדברית שהיא מאוד אטרקטיבית - מצדה, המכתשים, ים המלח, כשאילת במרכז עם העוגן של ה-11,000 חדרים, ואנחנו מקווים שגם פה הולך להיות שינוי מגמה עם הפינוי של השדה בפנים - פה הפוטנציאל הגדול.

<אמיר הלוי: זה יכול ליצור הרבה מאוד מקורות תעסוקה ולחזק את אילת.

<אמיר הלוי: לכן, אנחנו חושבים שפה צריך לתת לזה באמת הרבה מחשבה.

איתן כבל: הממשלה לא חשבה כמוך כי מ-2002 לפי המחקר של מרכז המחקר והמידע מספר חדרי האירוח באילת אף ירד מעט ל-11,063 בשנת 2002 לעומת 11,023 בשנת 2014.

<אמיר הלוי: אנחנו באמת מקווים עם מרכז ההשקעות שגם המגמה הזו הולכת להשתנות.

<אמיר הלוי: זה שרואים שחוזרות חברות בין-לאומיות, וריינאייר זה מוביל שהיום הוא עם שש טיסות, אבל הם מדברים על כמויות מאוד גדולות, ופה הפוטנציאל הגדול.

<אמיר הלוי: זה משתלב עם הרבה אירועים.

<אמיר הלוי: האופרה השנה תהיה באילת ויש מרתונים ואירועי ספורט ואירועי מוזיקה וצפרות כשאילת היא מרכז צפרות עולמי, בחודש מרץ.

<אמיר הלוי: כל זה בתכלול נכון ובשיווק נכון של השדה יכול לעשות פה שינוי מאוד גדול במגמה.

<אמיר הלוי: לכן, אנחנו מאוד נשמח שיהיו עוד עוגני תעסוקה לאילת.

<אמיר הלוי: אבל אני חושב שבתיירות יש כיוון מאוד אופטימי, אבל כולם צריכים להתאחד ולהתגייס ולהמשיך לדחוף את זה.

איתן כבל: אדוני המנכ"ל, תודה.

איתן כבל: ינון משנה למנכ"ל משרד הכלכלה, בבקשה.

<ינון אלרועי: צהריים טובים, אדוני היושב-ראש, חברי הכנסת, ראש העיר מכובדי.

<ינון אלרועי: אנחנו מצטרפים להסתכלות המאתגרת על העיר.

<ינון אלרועי: אנחנו מסכימים באופן חד-משמעי עם הדיאגנוזה של ראש העיר, וגם שלך, אדוני היושב-ראש, על כל שהעיר בנויה, והיות והיא מאוד מרוחקת ומנותקת אז בכך שהיא נשענת על סגמנט אחד, סקטור אחד או שניים, זה מאוד מאתגר.

<ינון אלרועי: עם כל השמחה והעידוד על כך שתחום התיירות מקבל עכשיו עידוד ותמרוץ מחודש, אנחנו באמת חושבים יחד עם העירייה שצריך להסתכל על הדברים גם בצורה טיפה יותר מגוונת.

<ינון אלרועי: כמו כל תחום שמתעסקים בו, חשוב לעשות גיוון של הפורטפוליו.

<ינון אלרועי: מכירים את זה בכל התחומים.

<ינון אלרועי: בסך הכול אילת מקבלת במשרד כיסוי לא קטן.

<ינון אלרועי: אנחנו מדברים בשנים האחרונות על עידוד השקעות, למשל, במרכז השקעות של פרויקטים, אם אני לא טועה, בסדר גודל של כ-70 – 80 מיליון שקל, מבחינת תקציבית 82 מיליון שקל ליתר דיוק, ומענקים של 23.5 מיליון שקל למפעלים, בתי מלון.

<ינון אלרועי: גם הנושא של הפחתת פליטות.

<ינון אלרועי: אנחנו בסך הכול מסתכלים גם על ההיבטים האלה.

<ינון אלרועי: יש כמובן מענה בתחומים של הכשרה מקצועית, גם בתחומים של מעונות יום, משפחתונים וצהרונים.

<ינון אלרועי: כל הדברים האלה מקבלים את הביטוי לפי הדרישה ולפי הצרכים.

<ינון אלרועי: כמובן הכשרות מקצועיות, כמו שאמרתי גם לתחום המלונאות, אבל גם לתחומים אחרים.

<ינון אלרועי: היתה לי הזכות לעמוד בראש צוות שהושק על-ידי הממשלה לבחון את האפשרות לחיזוק כלכלי של אילת בתחומי הביולוגיה ימית, והנושא הזה הוא חלק מפעילות ממשלתית כוללת בנושא.

<ינון אלרועי: שם לא רק מדברים, אלא גם הושקו שני צעדים שאמורים להיות צעדים בונים על מנת לחזק את העניין הזה.

<ינון אלרועי: נמצא פה נועם מוזס ממשרד החקלאות שמוביל עכשיו עבודה כלכלית שבודקת את ההתכנות להפעיל בריכות דגים על השטח.

<ינון אלרועי: אני מניח שנועם ישמח להרחיב.

<ינון אלרועי: ביקשנו מהמשרד להגנת הסביבה, ליתר דיוק, מהמדענית הראשית שלו, ד"ר סיניה נתניהו, לרכז צוות שיבדוק את יכולת ההכלה של מפרץ אילת לגבי פרויקטים בביולוגיה הימית.

<ינון אלרועי: אני לא יודע אם יש נציג הוות"ת או המועצה להשכלה גבוהה.

<ינון אלרועי: הם מבצעים בדיקה ספציפית לגבי הנושא הזה.

<ינון אלרועי: בזמנו היה איזשהו תורם זר שרצה וראש העיר עבד אתו באופן צמוד.

<ינון אלרועי: לצערנו, הוא כרגע לא נמצא על סדר היום.

<ינון אלרועי: אבל גם החברים בתחום הזה של ההשכלה הגבוהה מסתכלים על הנושא.

<ינון אלרועי: במקביל, אנחנו מבצעים מזה תקופה ארוכה חשיבה משותפת יחד עם העירייה להמשיך ולבחון את הכלים ואת הצעדים שיש לנקוט בהם.

<ינון אלרועי: היתה לנו הידברות ובחנו והצענו כל מיני כלים.

<ינון אלרועי: אני מבין שבעוד כעשרה ימים, אם אני לא טועה, אמור להיות ביקור עבודה של מנכ"ל משרד ראש הממשלה.

מאיר יצחק הלוי: הוא ועוד ארבעה או חמישה מנכ"לים.

<לאה ורון: כן, ב-26 בנובמבר.

איתן כבל: לזה באים הרבה מנכ"לים.

איתן כבל: אני מקווה שהתוצאות תהיינה בהתאם.

<ינון אלרועי: אני מקווה שבאמת שם אפשר יהיה לסגור דברים בצורה יותר כוללנית.

איתן כבל: תודה.

איתן כבל: יש לי שאלה והיא גם כן מהמסמך של מרכז המחקר והמידע של הכנסת.

איתן כבל: כולנו כל הזמן מדברים על זה שאין מע"מ באילת.

איתן כבל: כל שנה כל פעם נלחמים על זה כאילו זה עוגן ההצלה של אילת.

איתן כבל: אני חס וחלילה לא מזלזל בזה, אבל הכלי הזה במצב של אילת נשחק לגמרי.

איתן כבל: הוא בסדר, זה כלי.

איתן כבל: אבל הוא איבד את האפקטיביות שלו כאזור סחר חופשי.

איתן כבל: כי כל אזורי הסחר החופשיים, אלה שגובלים עם אילת ואלה במקומות אחרים בעולם כפי שאתם גם הגדרתם את זה, חייבים לשכלל ולהכניס כלים נוספים.

איתן כבל: הכלי הזה הוא בסדר.

איתן כבל: מגיעים, הולכים לקניון ממול וקונים כמה דברים.

איתן כבל: אבל זה כבר לא אותו כלי שבתחילת הדרך הניע את הכלכלה של אילת.

איתן כבל: היום כבר לא הולכים לקנות באילת וכבר אין את אותה תנועה כפי שהיא היתה, וחייבים למצוא את הדרך.

איתן כבל: אין פה נציג ממשלתי שהוא לא משרד התיירות, זה כבר בתחום השיפוט שלכם וצפונה, ואני חושב שאם תוכלו להביא גם את זה.

איתן כבל: אני מציע שהוועדה תמסור את הדוח של מכון המחקר של הכנסת ותניח אותו בפני ועדת המנכ"לים בראשות מנכ"ל משרד ראש הממשלה כי חשוב שיקראו, יראו ויתרשמו.

מאיר יצחק הלוי: ראשית, אנחנו חושבים שהכלי הזה חשוב ממדרגה ראשונה גם לתושבי אילת.

מאיר יצחק הלוי: אבל אנחנו התכוונו לשים על שולחן ועדת הכספים היום את הצעתנו שאומרת הרחבת אזור סחר חופשי.

מאיר יצחק הלוי: הרי לאזור סחר חופשי יש כמה שלבים והטבת המע"מ היא אחד השלבים.

איתן כבל: לזה כיוונו.

מאיר יצחק הלוי: יש עוד כמה כלים שהוקפאו.

מאיר יצחק הלוי: חשוב שתדע שבעקבה יישמו הלכה למעשה את כל החוק שאנחנו חלמנו עליו, ותראה את התוצאה.

איתן כבל: אדוני ראש העיר, אני שמח שאתה מצטט אותי אחרי שציטטתי את מכון המחקר של הכנסת, כך יש לנו סיכוי להביא גם כן גאולה בעולם.

<ינון אלרועי: אדוני היושב-ראש, בסך הכול אני חושב שאתה בהחלט מכוון למטרה שאליה כולנו צריכים לחתור.

<ינון אלרועי: שכחתי לציין שלאילת יש אזורי תעשייה עם כ-500 דונם פנויים, ולכן אנחנו צריכים באמת לרכז מאמצים ולנסות לראות שיגיעו לשם מפעלים.

<ינון אלרועי: יש לנו את סניף מעוף שהמנהלת שלו נמצאת פה שמנסה לחולל פעילות כלכלית יחד עם העירייה ושותפים אחרים.

איתן כבל: אדוני הסמנכ"ל, אחד הדברים היותר חשובים זה באמת לדעת לכוון ולהשקיע את כל המרץ איזה מפעלים יכולים להגיע לשם.

איתן כבל: כי פתח ראש העיר ואמר, ובצדק, שזה לא סתם להביא מפעל שייקח את ההטבות ויגיד מחר: אני מצטער, אין לי עובדים.

איתן כבל: ואז הוא יביא עובדים מעקבה וממקומות אחרים, וייצא שכרנו בהפסדנו.

איתן כבל: זה גם לא סתם להגיד היי טק.

איתן כבל: כיוון שלאילת יש ייחודיות סוציולוגית, דמוגרפית, צריך לדעת לכוון נכון ולפתח סוג של תעשייה.

איתן כבל: זה לא סתם להגיד שיש 500 דונם וכולנו ניסע לאילת.

איתן כבל: בסוף אתה צריך גם עובדים מקצועיים ואתה צריך אנשים שיידעו לאייש.

איתן כבל: המורכבות שעליה דיברת וגם האחרים דיברו באמת מחייבת מחשבה הרבה יותר עמוקה מאשר בדרך כלל.

איתן כבל: זה לא רק להגיד: אוקיי, יש כסף, יש שטחים פנויים, ובואו נתחיל.

איתן כבל: זה הרבה יותר מורכב.

<ינון אלרועי: אני ממש מחזק את דבריך.

<ינון אלרועי: אבל זו בדיוק הסיבה שהממשלה החליטה לבדוק את הנושא של ביולוגיה ימית שהוא מאפיין את אילת ששם יש יתרונות בגלל השמש ובגלל השיפוע, וכל מיני דברים אחרים.

<ינון אלרועי: אם תרצה נועם יוכל להרחיב.

איתן כבל: אני אבקש מאלי לנקרי סגן וממלא מקום ראש העיר אילת, להציג את הצעת ההחלטה.

<אלי לנקרי: תודה, אדוני היושב-ראש.

<אלי לנקרי: מכובדי חברי הכנסת, בשנת 2009 אנחנו שקדנו על התוכנית האסטרטגית לעיר אילת והצגנו אותה גם לממשלה בהמשך.

<אלי לנקרי: התוכנית מתבססת על שני דברים: האחד, זה מה שדיבר כמובן מנכ"ל משרד התיירות.

<אלי לנקרי: בראש ובראשונה העוגן המרכזי הכלכלי של העיר אילת זה התיירות.

<אלי לנקרי: זה גם מנוע הצמיחה שלה, ולכן אנחנו משקיעים את כל מאמצנו ואת כל יכולותינו כדי לקדם את התיירות.

<אלי לנקרי: לאחרונה, אנחנו הצגנו לשר התיירות, למנכ"ל המשרד, את התוכנית שלנו לעשור הקרוב.

<אלי לנקרי: אנחנו גם שמחים שהנושא הזה מתפתח, ואני מצטרף לדברי המנכ"ל.

<אלי לנקרי: אנחנו בהחלט מסתכלים באופטימיות לשנים קדימה בכל מה שקשור לנושא התיירות, עם דגש על התיירות הנכנסת.

<אלי לנקרי: יחד עם זאת, כשהמנכ"ל הזכיר את התוצאה של החורף הקודם של ארבע טיסות שהמשמעות שלה היתה ירידה של 60% בתיירות הנכנסת, זה היה כתוצאה מ"צוק איתן".

<אמיר הלוי: זה היה המשבר ברוסיה גם.

<אלי לנקרי: גם המשבר ברוסיה וגם "צוק איתן".

<אלי לנקרי: אבל ההשלכה היתה בגלל השינויים הדמוגרפיים, השינויים כמובן במצב הגיאו-פוליטי.

<אלי לנקרי: זו הסיבה שהנושא השני ששמנו על הפרק בתוכנית האסטרטגית שלנו זה גיוון מקורות התעסוקה, וניסיון להרחיב את מקורות התעסוקה באילת מעבר לתיירות.

<אלי לנקרי: אני חושב שזה אחד האתגרים הגדולים שעומדים לפתחנו היום כהנהגת עיר, ואני חושב שגם המדינה צריכה להתייחס לזה באופן הזה, איך מביאים לכך שבאילת מגדילים את מקורות התעסוקה.

<אלי לנקרי: אדוני היושב-ראש, ציינת את העיר עקבה.

<אלי לנקרי: אני רוצה להשתמש בזה דווקא כדוגמה כדי להראות מה קרה רק בעשר השנים האחרונות.

<אלי לנקרי: נחזור אחורה לשנת 2003.

<אלי לנקרי: העיר אילת והעיר עקבה מנו כמעט את אותו גודל אוכלוסייה – סביב 50,000 נפש.

<אלי לנקרי: עקבה נכנסה אז למה שנקרא ה - ASEZA.

<אלי לנקרי: היא הקימה את ASEZA - Authority Aqaba Special Economic Zone, והכניסו לשם תמריצים והטבות מרחיקי לכת כדי לעודד משקיעים להגיע לעקבה.

<אלי לנקרי: מה קרה בעשור הזה?

<אלי לנקרי: בעשור הזה היתה התפתחות עצומה בעיר עקבה.

<אלי לנקרי: העיר היום מונה 140,000 נפש.

<אלי לנקרי: העיר אילת מונה 60,000 נפש.

<אלי לנקרי: תראו את ההתקדמות של עקבה, תראו את ההתקדמות של אילת.

<אלי לנקרי: על הבסיס של מה זה היה?

<אלי לנקרי: יש שם השקעות בכל התחומים.

<אלי לנקרי: תיירות – נבנים עכשיו שם 4,500 חדרי מלון, תעסוקה, תעשייה אחרת נבנית שם בלי הפסקה.

<אלי לנקרי: אי-אפשר לצמוח בלי לאפשר במקומות כמו אילת.

<אלי לנקרי: הרי עקבה היא באותו מצב כמו אילת מבחינה גיאוגרפית ביחס לירדן, והם הבינו שם שיש כשל שוק כהגדרתו בתיאוריה הכלכלית כמו שיש באילת, ומכון המחקר של הכנסת בהחלט ציין את זה בכל העבודות שהוא עשה לגבי אילת, וכך צריך להתייחס.

<אלי לנקרי: אם ניתן את ההטבות והתמריצים שהעיר הזו צריכה כדי לגוון את מקורות תעסוקה, גם נביא תעסוקה אחרת לאילת.

איתן כבל: אני רוצה לקרוא ממה שכתב מכון המחקר בהתייחס לדברים שאמרת, ברשותך.

איתן כבל: "בעקבה מס הכנסה בשיעור קבוע של 5%, פטור על מיסוי שירותים סוציאליים, חוץ מענף הבנקאות והביטוח, פטור ממס על חלוקת רווחים ומניות, פטור מיסוי מקרקעין ורכוש, פטור ממכס על מוצרי ייבוא, למעט כלי רכב".

מאיר יצחק הלוי: חשוב שנדע שאלו הן החלטות שהתקבלו בהסכם השלום עם רבין.

מאיר יצחק הלוי: בעקבה יישמו ואצלנו חלמו, זה בדיוק מה שקרה, ולכן רואים מה שקורה.

איתן כבל: הושקעו בעיר למעל מ-20 מיליארד דולר.

<אלי לנקרי: זה משקיעים פרטים, זה לא המדינה.

<אלי לנקרי: זה מייצר להם את האינסנטיב להשקיע.

איתן כבל: אני אומר לפרוטוקול, אני מזהיר.

איתן כבל: אני אמרתי שצריך להיזהר כי עקבה יכלה להרוג את אילת.

איתן כבל: שאף אחד פה לא יתבלבל – כל מילה אחרת היא לנסות לייפות את העניין.

איתן כבל: אומר המנכ"ל שהמזל שמדובר בתיירות מוסלמית.

איתן כבל: דהיינו, שהיא לא מערבית.

איתן כבל: זה מסוג הדברים שיכול להשתנות בין רגע.

איתן כבל: זה לא דבר שאתה יכול להיבנות עליו כי יכול להיות שבשנייה אחת זה משתנה, זה כמטחווי קשת ממקום למקום.

איתן כבל: זה לא יום לימודים ארוך.

איתן כבל: זה לא שאתה עכשיו נוסע, זה כמעט הליכה ברגל.

איתן כבל: הנה, אנחנו מתריעים על זה ואומרים את זה.

איתן כבל: זה המסר, רבותי, המרכזי – שעקבה עוד בסוף עלולה להיות הבעיה הכי גדולה של אילת.

איתן כבל: אני לא צריך להגיד לכם מה זה שיווק תיירות, בוודאי לא לכם.

איתן כבל: זה תהליך שהוא לא מהרגע להרגע.

איתן כבל: מהרגע שאתה מסית את ראש האנשים מנקודה אחת לאחרת, היכולת לשנות זאת היא תהליכים כמעט בלתי אפשריים.

<אלי לנקרי: מסכים לגמרי, אדוני היושב-ראש.

<אלי לנקרי: במהלך השנים אנחנו כיתתנו רגליים באמת בכל מפעלי התעשייה בארץ, מנכ"לים, נשיאים, יושבי ראש.

<אלי לנקרי: הבנו איפה הבעיות שלנו.

<אלי לנקרי: כלומר, לא בכדי לא מגיעים מפעלים לאילת.

<אלי לנקרי: ברגע שיהיו ההטבות והתמריצים הנכונים, ואדוני גם צדק כאשר הוא דיבר על לאתר את היתרונות היחסיים שיש לעיר גם בתחום הזה של גיוון מקורות התעסוקה, באמת עבדנו וזיהינו.

<אלי לנקרי: בין השאר, נושא של ביוטכנולוגיה ימית וחקלאות ימית הוא תחום שאפשר לייצר בו מאות, אם לא אלפי מקומות עבודה חדשים, ונושא של אנרגיות מתחדשות.

<אלי לנקרי: אני לא יודע כמה כאן יודעים, העיר אילת היום ואזור אילת מייצרים 70% מצורכי האנרגיה שלה מאנרגיה סולרית.

<אלי לנקרי: זה חסר תקדים לא רק בארץ, זה חסר תקדים גם במונחים עולמיים.

<אלי לנקרי: לסיכום, לאחרונה הכנו ביחד עם משרד הכלכלה הצעת מחליטים.

<אלי לנקרי: הבסיס שלה הוא טוב, התשתית שלה הוא לא רע בכלל.

<אלי לנקרי: על בסיס התוכנית שלנו הכנו הצעת מחליטים.

<אלי לנקרי: האמת שהצעת המחליטים צריך להתאים, צריך לעשות בה כמה שינויים.

<אלי לנקרי: אבל היא בסיס טוב.

<אלי לנקרי: אם תהיה הסכמה עליה כאן – כלומר, לעשות את השינויים שנדרשים להיעשות בה – אני חושב שהיא בסיס טוב כדי להביא מקורות תעסוקה נוספים לעיר אילת.

איתן כבל: תודה, אלי.

איתן כבל: דברים חכמים ונעימים.

איתן כבל: חבר הכנסת מאיר כהן, בבקשה.

מאיר כהן: שלום לכולם.

מאיר כהן: אדוני היושב-ראש, יום גדוש ועמוס בוועדת הכלכלה.

מאיר כהן: אני רוצה לפתוח ולהגיד מההיכרות שלי שאילת היא דוגמה מצוינת למנהיגות שעושה יש מאין.

מאיר כהן: אני מבקר באילת ואני באמת לא רואה את אילת רק דרך מסכי הג'קוזי שנותנים, אלא אני נמצא ואני יודע מה הבעיות ברווחה ואני יודע מה הבעיות החינוכית.

מאיר כהן: לפני שאני אגיד למה אני פסימי, אני אגיד שיש באמת הנהגה יוצאת דופן שמצליחה לעשות שם עבודה מצוינת.

מאיר כהן: אנחנו – ראשי הערים – קולגות הרבה מאוד שנים וכל פעם התפעלתי מחדש.

מאיר כהן: זה נורא לחשוב שאילת לגבי דימונה זה פריפריה.

מאיר כהן: פעם הייתי אומר לאימא שלי מדימונה ביום שישי בבוקר שאני נוסע לאילת והיא היתה אומרת: עד שתגיע, תצטרך לחזור.

מאיר כהן: כלומר, זה נראה סוף העולם.

מאיר כהן: כל פעם שאני מגיע לאילת ואני נוסע בכביש הערבה אני מבין עד כמה מדינת ישראל, ואני אומר את זה מעומק הלב, ולא משנה, מאיר, יהיה קשה מאוד לפצח את התפיסות במשרד הכלכלה ובמשרד האוצר ולהבין שהדבר המינימלי שחייבים לעשות זה לקחת ולהשוות תנאים לעיר התאומה שלך שהיא עקבה, כי אחרת שום דבר לא יקרה.

מאיר כהן: כולנו יכולים לעשות את מטב התוכניות, אבל שום דבר בסופו של דבר אם לא תתקבל החלטה במישור הלאומי.

מאיר כהן: גם כשישבתי סביב שולחן הממשלה הסתכלתי על האנשים ולפעמים לא הבנתי עד כמה אנשים מנותקים מצרכים ומקשיים של מקום.

מאיר כהן: ובאמת, כשאתה מגיע לאילת לחופש ונדמה לך ששכונת שחמון היא חזות הכול, אז באמת אתה חושב שהכול בסדר.

מאיר כהן: כשאתה נכנס לתוך הדברים אתה מבין שזו עיר עם קשיים יוצאי דופן.

מאיר כהן: אדוני, כחבר כנסת אני חושב שצריך לחזק את התעסוקה באילת, ואנחנו נכניס עוד חדרים ואנחנו נבנה עוד בתי מלון.

מאיר כהן: בסופו של דבר, אותם אנשים שעובדים בבתי מלון זה אנשים שבאים לשנה-שנתיים-שלוש וחוזרים כמו הבן שלי.

מאיר כהן: אבל יש שם שדרה של אוכלוסייה שרגליה מעוגנות, והם הציונות האמיתית של המדינה הזו.

מאיר כהן: הייתי באוגוסט כשהיו שם 49 מעלות חום ולא האמנתי שאנשים חיים שם.

מאיר כהן: ניסיתי להבין כמה חשמל משלמים אלו שחיים שם ב-49 מעלות חום.

מאיר כהן: מאירק'ה, אם בהודו הרחוקה במקומות נידחים נותנים שירותים של תקשוב ומחשוב לכל העולם, להערכתי זה הדבר שבו אתה צריך להשקיע.

מאיר כהן: לא בתעשייה שהיא תלוית שינוע כי זה עולה הרבה מאוד כסף ולא בתעשייה מהסוג הזה כי זה לא ילך.

מאיר כהן: צריך לצאת מתוך הקופסה ולהיות ייחודיים לגבי העיר הטובה הזו.

מאיר כהן: כי אנחנו מדברים על ירושלים הציונית וירושלים היא צור מחצבתנו וסלע קיומנו, כמו שאמר ראש הממשלה.

מאיר כהן: אבל מדימונה ועד אילת זו מדינה אחרת לגמרי.

מאיר יצחק הלוי: פחות מאחוז אחד מהתושבים.

מאיר כהן: זו מדינה עם נוף יפה מאוד, אבל לא גרים שם יהודים.

מאיר כהן: במקום שלא גרים יהודים יהיו מי שיתווכחו אתנו על השטח, ואם לא היום אז מחר.

מאיר כהן: לכן, צריך להיות צורך לאומי של טיפול באילת ולהמשיך את מה שמיקי וחיים ועוד כמה חבר'ה ועוד חברי כנסת עושים, לטפל בערבה.

מאיר כהן: ממקום מושבנו באופוזיציה נעשה הכול באמת בכדי לעזור לעיר הטובה הזו.

מאיר כהן: אני סומך על איתן שדבריו הנשמעים חוצבים בסלע, שהוא באמת יביא את ההחלטות האלו, אם לא לידי מימוש מלא, אבל שזה יצלצל כמו פעמונים למי שצריך.

איתן כבל: תודה, חברי מאיר כהן.

איתן כבל: כן, גברתי.

איתן כבל: מה תפקידך?

<דנה סאיג: שמי דנה סאיג ואני תושבת אילת ב-11 שנים האחרונות.

<דנה סאיג: אני מנהלת מעוף אילת.

<דנה סאיג: מעוף הוא מערך השטח של הסוכנות לעסקים קטנים ובינוניים במשרד הכלכלה.

<דנה סאיג: אנחנו נפגשים על בסיס יום יומי עם יזמים, עסקים.

<דנה סאיג: בסך הכול, מבחינת סקירת העסקים הקטנים והבינוניים כשבינוניים זה עד 100 עובדים או עד 100 מיליון שקל, אנחנו מדברים על סדר גודל של בין 500 ל-600 עסקים.

<דנה סאיג: הנתונים האלה הם לא רשמיים כי הנתונים הרשמיים חסויים.

<דנה סאיג: במהלך השנה וקצת שאנחנו פעילים כבר פגשנו מעל 450 לקוחות כשחציים יזמים, חציים בהתפלגות שונה של גודל העסקים.

<דנה סאיג: חשוב להגיד פה שהרוב המוחץ הם באמת עסקים זעירים שמעסיקים עד ארבעה עובדים.

<דנה סאיג: העסקים הבינוניים שמעסיקים מ-11 עובדים ומעלה היו ברובם המוחץ עסקים שקשורים בקשר ישיר לתיירות, מסעדות, פאבים, אטרקציות וכו'.

<דנה סאיג: כשאנחנו מדברים על גיוון מקורות התעשייה באילת צריך לזכור שני דברים.

<דנה סאיג: אני מתחברת לדבריו של ראש העיר בתחילת הדיון לגבי נושא נתב"ג מול שדה התעופה דב.

<דנה סאיג: היום הרבה מאוד עסקים אילתיים עושים השלמת הכנסה במרכז.

<דנה סאיג: הם גרים באילת, הם עובדים באילת, והם עושים עוד יום עבודה נוסף במרכז.

<דנה סאיג: זה אפשרי בזכות זה שיש להם שעה טיסה, עוד חצי שעה התארגנות, והם שם.

איתן כבל: זה הפקק מהבית שלי לירושלים.

<דנה סאיג: נכון, נכון.

<דנה סאיג: יש לזה משמעות גם מבחינת איכות התושבים ורמת התושבים שמגיעה וגרה באילת.

<דנה סאיג: גם אם פיזית מקור הפרנסה שלהם במרכז, את ההוצאות שלהם הם עושים אצלנו באילת.

מאיר כהן: המאבק שלכם הוא לבטל את העתקת שדה דב או לדחות אותו?

<דנה סאיג: אני בפנטזיות שלי הייתי שמחה לבטל, אבל ראש העיר יגיד.

איתן כבל: הוא מורכב משני מהלכים: מהלך ראשון אומר: כל עוד אין חלופה, לא סוגרים.

איתן כבל: במקביל, אפרופו אתה טוען שצריך לסגור את המקום הזה, מצדי תעשה שדה תעופה על הים.

איתן כבל: אגב, יש תוכניות כאלה.

<דנה סאיג: כדי לסבר את האוזן, אם היום אני נוסעת לשדה דב ואני שוכרת רכב, השכירות של הרכב עולה לי 100 שקל.

<דנה סאיג: אותו רכב מאותה חברה בנתב"ג עולה לי עוד 100 שקל רק בגלל שהשכירות יוצאת מנתב"ג, אז יש פה כן את העניינים האלה.

<דנה סאיג: יש לנו פה התבססות מאוד מאוד גבוהה על התיירות גם במעגלים המשניים.

<דנה סאיג: זאת אומרת, שאותה עובדת במלון שעכשיו יש ירידה בתפוסה, צמצמו לה את שעות העבודה, היא לא תלך לעשות את הציפורניים.

<דנה סאיג: בקרב בונות הציפורניים זה ידוע שבין הראשון לעשירי לחודש אין עבודה.

<דנה סאיג: לכן, ההשלכה של התיירות היא הרבה יותר רחבה מזה שהמסעדה קרסה.

<דנה סאיג: זה ממש משפיע עלינו.

<דנה סאיג: מעבר לחוסר יציבות בתיירות גם הגיוון בין תיירות הקיץ שהיא בעיקר תיירות ישראלית ובין תיירות החורף שהיא תיירות אירופאית, מצריכה מאתנו, מבעלי העסקים, ורסטיליות מאוד גבוהה כי מה שמתאים לחורף לא מתאים לקיץ, ולהיפך.

<דנה סאיג: שוב, זה משית עלויות וכו'.

מאיר יצחק הלוי: שרשרת מזון בעייתית מאוד.

<דנה סאיג: מאוד בעייתית.

<דנה סאיג: אפשר לפתח פה מקורות תעסוקה שנשענים באמת על העולם הדיגיטלי שהוא פותח פתח נהדר.

איתן כבל: תודה, זה כבר אמר מאיר כהן.

איתן כבל: חבר הכנסת חיים ילין, בבקשה.

חיים ילין: האמת היא שאני מברך על הדיון, כבוד היושב-ראש.

חיים ילין: אני חושב שמגיע לאילת תשומת הלב וזה מבורך.

חיים ילין: מאיר, הבעיה היא שאני בא מהתחום שאתה בא.

חיים ילין: אתה ממשיך ומגיע לפה.

חיים ילין: תסלחו לי, אבל 2009?

חיים ילין: בסדר, חכו עוד כמה שנים, אולי משהו יזוז.

חיים ילין: לכולם יש כוונות טובות, וזה עוד יותר מצער – שלכולם יש כוונות טובות ובסוף הבירוקרטיה של עצמנו והפוליטיקה לא נותנת לנו באמת את האפשרות לעזור.

חיים ילין: מה הבעיה עם אילת?

חיים ילין: כל דבר שניתן לאילת, יש מילת מפתח באוצר - כולם הפכו להיות קיבוצניק במדינה הזו – השלכות רוחב.

חיים ילין: מה השלכות רוחב שיש על כל מה שאנחנו ניתן לעיר אילת בתיירות, בתעשייה.

חיים ילין: עכשיו יבואו קריית שמונה ויגידו: חבר'ה, אנחנו מתל-אביב, אותו מרחק כמו אילת מתל-אביב.

חיים ילין: מה אתם רוצים מאתנו?

חיים ילין: גם אנחנו רוצים.

מאיר כהן: לקריית שמונה יש פריפריה, לאילת אין.

חיים ילין: ברור, מאיר.

חיים ילין: לכן, אנחנו חייבים למצוא משהו שיעזור לפקידות במדינת ישראל איך אילת יוצאת דופן ואין השלכות רוחב על מה שעושים שם, זה הסיפור.

חיים ילין: אם נפצח את הדבר הזה אז אנחנו יכולים להמשיך.

מאיר יצחק הלוי: יש לנו.

<קריאה: שיבואו לגור כמה שנים באילת ישלמו חשמל, יטוסו, רק אז הם ילמדו.

חיים ילין: שמעתי פה - אני לא יודע, לא הייתי פה בכנסת - דוח 2009 הולכים להחיות אותו עם שינויים קלים.

חיים ילין: אני מציע שרק 2009 יאושר עכשיו ואת התיקונים הקלים עוד עשר שנים כי זו הדינמיקה.

חיים ילין: אבל אני לא אומר את הדברים האלה ברוע.

חיים ילין: בסוף, מאיר, אתה יודע את זה יפה מאוד, יש פה תוכנית עבודה בגדול.

חיים ילין: יש משהו שאנחנו יכולים להזיז.

חיים ילין: לא יודע מה, אתם צריכים להגיד – להתנפל עליו.

חיים ילין: אני הייתי שותף לחזון שלך בוועדה המחוזית ואני חושב שהשער הדרומי, הנמל, הוא העוגן המרכזי של אילת.

חיים ילין: ראשית, בגלל שסביבו תהיה תעסוקה.

חיים ילין: שנית, זה יביא אנשים ועסקים לפתח גם את האזור ויביא הזדמנויות שאנחנו היום לא חושבים עליהן.

חיים ילין: כי החוכמה לא נמצאת אצל ראש עיר או אצל המנהיגות, אלא היא נמצאת אצל האנשים שאנחנו לא יודעים שהם יבואו והם יפתחו את המקום.

חיים ילין: זה כמו חקלאים שמחכים לגשם, זה אחד הדברים היפים - מי יבוא עכשיו שהוא ימציא לנו את הגלגל שאנחנו לא מסוגלים להמציא בגלל כל מיני סיבות?

חיים ילין: למשל, אין לנו את הכסף, אין לנו את הדמיון התעסוקתי שיש לאנשים צעירים והם יכולים לבוא.

חיים ילין: זו הגדולה וזה מה שאנחנו צריכים לעשות.

חיים ילין: הרי כבר מיתגת את העיר כספורט ובתיירות, כבר עשיתם קונצרטים וג'אז.

חיים ילין: כמעט הכול כבר יש.

חיים ילין: קצת מסלולי אופניים.

חיים ילין: אני ארכב באופניים מתמנע אליך.

חיים ילין: זה כבר יש, עשיתי את זה.

<קריאה: קזינו.

חיים ילין: קזינו זה דיון אחר, אני לא מתעסק אתו.

חיים ילין: רק על זה כבר היום יש לי תלונה באתיקה, אני לא נכנס לזה.

חיים ילין: אבל אני חושב שאנחנו חייבים להתעקש על כל החסמים - גם דרך מינהל מקרקעי ישראל, גם בוועדה הארצית, גם בוועדה המחוזית, אתה כבר תסדר את זה בוועדה המקומית – כל החסמים שיש בפיתוח של הנמל וכל החזון שלכם שם.

חיים ילין: אני טוען ששם זה נמצא.

חיים ילין: אנחנו נטפל בשדה התעופה ונטפל בכל הבעיות, אבל בסוף צריך להיות עוגן אחד שעליו אנחנו מרגישים שאפשר לשנות.

חיים ילין: אין מה לעשות, ארבעה או חמישה טילים או כל דבר שזז במצרים משפיעים על כל התיירות.

חיים ילין: לכן, הנמל וכל הפיתוח שם הוא הכרחי.

חיים ילין: בסוף תהיו העיר הדרומית ביותר עם מעבר הסחורות הגדול ביותר.

חיים ילין: אנחנו צריכים עוד להיזהר שזה לא ייעשה גם דרך משאיות, כי אחרת אנחנו רואים מה התוצאות בכבישים.

חיים ילין: בהצלחה, אני אתכם.

איתן כבל: חיים, תודה.

איתן כבל: מתן בארי, חבר מועצת העיר אילת.

<מתן בארי: היי, תודה רבה על ההזדמנות לדבר בפורום כזה.

<מתן בארי: רק נגיעה קטנה בעניין התיירות וזה סוג של פנייה למנכ"ל משרד התיירות.

<מתן בארי: יושב-ראש הוועדה איתן כבל ציין קודם את עניין השינוי המהיר שקורה כשיש תזוזות תיירות בין מקום למקום.

<מתן בארי: הוא ציין את עקבה.

<מתן בארי: אני חושב שאפשר לציין את מה שקרה השבוע במצרים יחד עם המטוס הרוסי.

<מתן בארי: הנשיא פוטין אסר כניסה של תיירים כרגע למצרים.

<מתן בארי: הוא הוציא הוראה להוציא כל תייר רוסי אחר מתוך מצרים החוצה.

<מתן בארי: אני חושב שיש פה ואקום וחלון הזדמנויות נדיר שאפשר להשתלט על עוד מגוון רחב של קהל תיירותי ולנסות לסובב אותו חזרה לתוך העיר.

<מתן בארי: אני חושב שזה מבורך.

<אמיר הלוי: ברור לך שאנחנו מודעים.

<אמיר הלוי: יש דברים שלא צריך לדבר.

<מתן בארי: ברור, ברור.

<מתן בארי: אני מציין את דעתי, קטונתי.

מאיר כהן: פער המחירים הוא 70% בין שארם א שייח בין חדר ובין חדר באילת.

חיים ילין: אל תגבה לחברות התעופה שקל אחד באגרה.

חיים ילין: תעודד אותם אפילו כמו שעושים עם האוטובוסים.

<אמיר הלוי: לא אנחנו גובים.

חיים ילין: אני יודע, אבל על זה צריך להילחם.

חיים ילין: אפילו על כל תייר שבאים לתת לחברת תעופה את המענק – חד- משמעית.

חיים ילין: כך התיירות של אוטובוסים עובדת.

<אמיר הלוי: זה מה שעובד היום.

<מתן בארי: לנושא התעסוקה – לפני שנתיים ניגשנו כמפלגה צעירה לבחירות המקומיות כמובן.

<מתן בארי: החבר'ה הצעירים נעמדו על הרגליים האחוריות בתקווה שהם יקבלו אופק כלכלי ותעסוקתי בתוך העיר.

<מתן בארי: יש ירידה עצומה של צעירים בגילאים שלי, בין גיל 22 ל-30, מתוך העיר מכיוון שהם לא מוצאים פתרונות תעסוקתיים.

<מתן בארי: אנחנו רוצים חזרה את החברים שלנו אתנו בבית.

<מתן בארי: דיברו פה על פתרונות תעסוקתיים ואפשר לציין, קודם כל, את יתרונות הטבע והמשאבים שיש לנו בעיר בשלב הראשון שזה שמש ואנרגיה ירוקה וביולוגיה ימית כמו שראש העיר מנסה לקדם, ואני חושב שזה מבורך.

<מתן בארי: שנית, אפשר לפתח את עולם הדיגיטל וההיי טק.

<מתן בארי: עולם האינטרנט לא כפוף לגבולות ועומד בחסרונות של מרחקים.

<מתן בארי: זה עולם גדול שכולנו תחת שכונה אחת.

<מתן בארי: גם עולם התעשייה הקטנה שזה ננו-טכנולוגיה שזה ייצור מוצרים ואני לא רואה שום פגיעה במרחק של העיר אילת ממרכז הארץ.

<מתן בארי: אני חושב שכל שאר הדברים האלה מבורכים.

<מתן בארי: אני פונה ממש בתחנונים ליושב-ראש הוועדה, הצעירים חייבים בשורה תעסוקתית בדחיפות.

<מתן בארי: תודה רבה.

איתן כבל: תודה רבה לך.

חיים ילין: הם גם לא ישנים בבאר שבע.

חיים ילין: הם באים לעבוד בבאר שבע וחוזרים למרכז.

חיים ילין: הם לא יבואו לאילת, אתם חייבים להבין את זה.

מאיר כהן: הם מתחייבים ל-600 בתמנע.

מאיר כהן: אתם מכירים את הסיפור של הכרייה בתמנע.

מאיר כהן: בששינסקי זה תקוע.

מיקי לוי: זה לא תקוע, מה פתאום תקוע?

מיקי לוי: שלא ייצא מכאן דברים עקומים.

מיקי לוי: חברי כנסת כמעט מכל הצדדים התגייסו לטובתם, נתנו להם הקלות.

מיקי לוי: את ה-400 מיליון השקעה ממשיכים לגרור גם בשנים - - -

מאיר כהן: מתי?

מאיר כהן: הם היו לפני יומיים וטענו שזה לא אושר.

<קריאה: שלשום או אתמול.

מאיר כהן: מצוין, זו בשורה גדולה מאוד.

מיקי לוי: המדינה נותנת להם עוד 5%, ומכירים בהוצאה הזו עד סוף הדרך.

<ינון אלרועי: נעשה מהלך לכיוון החברה, לא להחריג אותה מששינסקי.

<ינון אלרועי: כמו שאמר חבר הכנסת לוי - - -

מיקי לוי: אני לא רציתי לדבר, רק רציתי להגיד, אדוני היושב-ראש, שאני מזדהה עם כולכם.

מיקי לוי: יושב פה ראש העיר.

מיקי לוי: כשנציג ממשלה לא רצה לרדת לטקס דגל הדיו, אני ירדתי מעכשיו לעכשיו כי זה היה בושה וחרפה לממשלה.

מיקי לוי: כל מה שיהיה קשור באילת, אני אצביע אוטומטית בעד.

מיקי לוי: הנה, ששינסקי 2 משפטית אי-אפשר היה להחריג את תמנע מנושא כי"ל כי אז המדינה היתה נפתחת לתביעה בבג"צ והיא היתה מפסידה.

מיקי לוי: עשינו שם תרגיל חשבונאי שהוא לא מושלם, אבל הוא כנראה עונה על דרישתם כדי לא לברוח מההזדמנות הזו גם להקים את המפעל, להעביר את הנחושת מירדן למפעל, ושם יהיה 30 שנה עיבוד, וגם הנחושת שיש אצלנו במכרות ששווה ל-15 שנה בערך.

מיקי לוי: את הכסף שהם השקיעו, ה-400 מיליון שקל שלכאורה על-פי ששינסקי 2 לא היה צריך להתחשב בהשקעה הזו, המדינה נתנה להם את האפשרות ללכת עם ההשקעה הזו קדימה, והמדינה עוד תיתן להם 5% על זה וזה יגיע לסדר גודל של 700,000 שקל.

מאיר יצחק הלוי: מיקי, מתי התקבלה ההחלטה?

מאיר יצחק הלוי: האם ביממה האחרונה?

מיקי לוי: ביומיים האחרונים.

מיקי לוי: אני בא מששינסקי 2. - - - 17 שעות ביום, ואני הייתי בעדה.

איתן כבל: תודה.

איתן כבל: חברים, נועם מוזס, מנהל תחום החקלאות הימית, בבקשה.

<נועם מוזס: תודה רבה.

<נועם מוזס: מדובר על גיוון בתעסוקה, לא רק על המשך פיתוח התיירות, ובמובן הזה באמת לאילת יש יתרונות יחסיים שכדאי לנצל אותם.

<נועם מוזס: מעבר ליתרונות שהוזכרו פה האקלימיים והגיאוגרפיים, יש שם הון אנושי בלתי רגיל בנושא של מחקר ופיתוח בתחום של החקלאות הימית, לא רק הביולוגית הימית.

<נועם מוזס: אנחנו חושבים שצריך למנף את זה.

<נועם מוזס: באילת לפני כמה שנים היתה פעילות כלכלית של כלובים במפרץ.

<נועם מוזס: זה יצא מסיבות כאלה ואחרות.

<נועם מוזס: זה היווה מקור פרנסה לעשרות רבות ומאות של תושבי האזור.

<נועם מוזס: להערכתנו, ניתן להחזיר את הפעילות הזו ביבשה.

איתן כבל: היה אז גורדין.

<נועם מוזס: כן, הלל גורדין הוביל את המרכז.

איתן כבל: הבן שלו אחד הקצינים הכי מבריקים שיש בצה"ל – אורי.

איתן כבל: הוא היה המפקד שלי.

<נועם מוזס: נכון מאוד.

<נועם מוזס: אנחנו חושבים שהפעילות הזו מעבר לתעסוקה של באמת מאות אנשים והמכפלות של המעגלים מסביב יכולים להגיע למספרים יותר גבוהים, זה מקור לחדשנות ולפיתוחים, סטודנטים.

<נועם מוזס: באילת יושב המרכז הלאומי לחקלאות ימית והוא מושך אנשים לשם.

<נועם מוזס: אנשים באים לראות את הטכנולוגית, כך שהנושא הזה הוא בהחלט יתרון יחסי.

<נועם מוזס: הידע שיוצא מהמכון הזה מקרין גם לפעילויות במקומות אחרים בארץ בים תיכון.

<נועם מוזס: זה יכול להוות גם מרכז אזורי בכלל למדינות שמסביב בתחום הזה שהם מתעניינים בו.

<נועם מוזס: ולכן, אנחנו חושבים שהמיזם הזה שמשרד הכלכלה ומשרד החקלאות כרגע מקדמים הוא חשוב.

<נועם מוזס: אני רק רוצה להדגיש פה בוועדה שיש כמובן שאלות סביבתיות.

<נועם מוזס: יש ועדה שינון הזכיר בראשותה של סיניה נתניהו ושם צריך באמת למצוא את האיזונים בין כמובן הגנה על הסביבה ובין הפיתוח שאנחנו מדברים עליו.

<נועם מוזס: אני מקווה שבאמת הוועדה הזו תדע למצוא את האיזונים.

איתן כבל: ברשות

איתן כבל: כם, אני רוצה להקריא כאן הצעת סיכום.

איתן כבל: אני סיכמתי עם ראש העיר.

איתן כבל: היא מורכבת משני חלקים.

איתן כבל: ראש הממשלה הוא ראש ועדת השרים לענייני אילת.

איתן כבל: ההחלטה היא כי מנכ"ל ראש הממשלה וצוות המנכ"לים יבדקו את צורכי העיר ויכינו תוכנית מקיפה לעיר אילת.

איתן כבל: אנחנו מבינים שהם מסיירים ב-26 לחודש.

איתן כבל: הוועדה מבקשת לקבל עותק מהתוכנית שיגבשו - - - את יישומה בכל התחומים שבסמכותה: תעשייה, מסחר, חקלאות וחקלאות ימית, תחבורה, שדה תעופה, נמל, וכו'.

איתן כבל: כמו כן, אני מוסיף על כך, שאני מבקש, ולרשום את זה, שעד חודש אפריל תוצג בפני הוועדה התוכנית המפורטת לגיוון תעסוקתי שהיא באחריות משרד הכלכלה, עיריית אילת ומשרד - - -

<ינון אלרועי: זה יהיה חלק מהעניין, אדוני.

<ינון אלרועי: אני מניח שתהיה החלטת ממשלה מקיפה לגבי - - -

איתן כבל: כיוון שאני מכיר את הממשלות לדורותיהן, ובעיקר את הממשלה הנוכחית, אני עדיין מתעקש שהסעיף הזה של אפריל יישאר.

איתן כבל: אם זה יובא כבר כחלק מהתוכנית הכוללת, מה טובו אוהליך יעקב משכנותייך אילת.

איתן כבל: אבל כיוון שאני לא בטוח אז אני מרשה לעצמי לחדד את העניין.

מאיר יצחק הלוי: אני מבקש, אם אפשר להוסיף, להרחיב אותו – זו האמירה.

איתן כבל: מאה אחוז, אוקיי.

איתן כבל: אני מודה לכם.

איתן כבל: מכבד אותנו ברגע יושב-ראש הכנסת ידידי חבר הכנסת יולי יואל אדלשטיין.

איתן כבל: ברשותך, הבמה שלך.

איתן כבל: אנחנו כבר אמרנו את דברנו, אמרנו הרבה.

איתן כבל: אני מקווה שאם נצליח שאחוז אחד יתממש מכל מה שאמרנו – דיינו.

איתן כבל: אדוני, בבקשה.

יולי יואל אדלשטיין: תודה, אדוני יושב-ראש ועדת הכלכלה.

יולי יואל אדלשטיין: קודם כל, לך ודרכך לכל ראשי הוועדות שלקחו חלק ביום הזה באופן פעיל ויפה.

יולי יואל אדלשטיין: אמרת לי פרט לוועדה אחת, אבל לוועדה הזו אין לי כרגע שום טענות.

יולי יואל אדלשטיין: הם טובעים.

יולי יואל אדלשטיין: ליוזמת חברת הכנסת נאוה בוקר, תודה וישר כוח על היוזמה.

יולי יואל אדלשטיין: בוודאי לראש העיר הפעלתן שכבר זמן מה דיבר איתי בכל ביקור באילת על היום המיוחד, ואני שמח מאוד שאנחנו בעיצומו של היום הזה ואני מקווה מאוד.

יולי יואל אדלשטיין: זה כרגע סיכומי ביניים, יש עוד דיון במליאה.

יולי יואל אדלשטיין: את הנאומים גם של המציעים וגם של עבדכם הנאמן אנחנו נישא שם.

יולי יואל אדלשטיין: כאן אני רק באמת לברך ולומר תודה לכל אלה שהגיעו מהדרום הרחוק להשתתף, וכל הח"כים שמי שככה מתייחס לזה כמובן מאליו שיושבים כאן, אז בבניין הזה יש תמיד כמה ועדות וכמה שדולות שמתנהלות במקביל.

יולי יואל אדלשטיין: כאחד מוותיקי הבית אני ראיתי כבר כל מיני אנשים, כולל חכמים בלי מירכאות, ופעילים בלי מירכאות, ורציניים מאוד בלי מירכאות שניסו להסדיר את העניין הזה, כך שתמיד תהיה רק ועדה אחת שחבר הכנסת צריך להיות בה.

יולי יואל אדלשטיין: אבל עדיין לא מצאנו את הנוסחה.

יולי יואל אדלשטיין: אולי מישהו פעם יקבל פרס נובל.

יולי יואל אדלשטיין: אין פרס נובל למתמטיקה, אז אולי לכלכלה כמו שאומן קיבל.

יולי יואל אדלשטיין: יכול להיות שנמצא איזה מודל שיאפשר את זה.

יולי יואל אדלשטיין: אבל באמת ישר כוח לכל הח"כים שמקדישים זמן.

יולי יואל אדלשטיין: זה רק מעיד על חשיבות הנושא.

יולי יואל אדלשטיין: אני חושב שמה שאפשר לומר, ולא אכנס פה לפרטים, נדבר עוד במליאה, זה שאילת מוצאת בכנסת אוזן קשבת בדרך כלל בכל המאבקים שהיו בעבר, מע"מ ואזור סחר וכאלה וכאלה דברים.

יולי יואל אדלשטיין: לכן, אני מאוד מקווה שהיום הזה ייתן סוף סוף איזשהו שינוי כיוון שבו אנחנו נפסיק להיאבק, שלא כל פעם נראה את ראש העיר מתרוצץ פה עם כמה דפים ביד ואתו כמה מהאנשים שיושבים סביב השולחן הזה, וכל אחד הודות לפעילותו או לפעילותה במפלגה זו אחרת, או קרבה לסיעה זו אחרת, רץ ומחתים את החברים הרלוונטיים בשבילו ובשבילה, וכל פעם הכול בהתרוצצות ובכוח.

יולי יואל אדלשטיין: אני חושב שבאמת צריך להתייחס לאילת בצורה שאילת ראויה לה.

יולי יואל אדלשטיין: אני מאוד מקווה שבעקבות הקונצנזוס הרחב שאנחנו רואים ביום כזה בוועדות הכנסת – אופוזיציה, קואליציה, סיעה זו או אחרת – אנחנו נעלה על מסלול קצת שונה.

יולי יואל אדלשטיין: זה לא שאני מאחל לי להיפטר ממך ומהטלפונים שלך, אבל אני מניח שבאמת נוכל כמו שאמרתי לעבוד בצורה הרבה יותר מסודרת.

יולי יואל אדלשטיין: שאר הדברים ידועים לכם.

יולי יואל אדלשטיין: זה מצחיק אם אתחיל לספר לכם, לאלה שמתמחים בנושא, מה צריך ואיך צריך.

יולי יואל אדלשטיין: הצרכים ידועים, רק תמיד צריך לזכור שהצרכים האלה הם לא של אילת ושל אילתים, אלא של המדינה כולה שלא יכולה להפסיד את הפנינה הזו ולתת לה לטבוע בתחרויות אלו ואחרות עם ערים אלו ואחרות גם בתוך מדינת ישראל וגם מחוצה לה.

יולי יואל אדלשטיין: יישר כוח לכל אלה שפעלו.

יולי יואל אדלשטיין: ניפגש עוד שעה פלוס במליאה לדיון מיוחד במליאה סביב הנושא הזה.

נאוה בוקר: אדוני יושב-ראש הכנסת, אני חושבת שהתודה מגיעה לך על כך שעשית את כל המאמצים שהיום הזה ייצא לפועל אחרי ארבע שנים שלא היה כאן יום אילת.

נאוה בוקר: הצוות שלך עשה באמת עבודה מעולה בסנכרון בין כל הוועדות של היום הזה.

נאוה בוקר: תודה.

נאוה בוקר: (מחיאות כפיים)

יולי יואל אדלשטיין: תודה.

מאיר יצחק הלוי: בראש ובראשונה, אני רוצה להגיד תודה ענקית ליושב-ראש הכנסת שמיד כשפניתי אליו, ולא הייתי צריך ללחוץ, וביקשת לקיים בפעם השנייה את יום אילת, לא רק שהוא נעתר אלא גם גייס את צוותו לטובת העניין, התעניין במה שקורה, על כך תודה.

מאיר יצחק הלוי: תודה כמובן לנאוה ולכל הצוות.

מאיר יצחק הלוי: אני רוצה לנצל את ההזדמנות הזו ולהגיד תודה ענקית למרלן רוזנפלד העוזרת האישית שלי שראויה באמת לאלף תודות.

מאיר יצחק הלוי: (מחיאות כפיים) אני רוצה להתייחס למה שאמרת, אדוני היושב-ראש.

מאיר יצחק הלוי: זו הקדנציה השלישית שבה אני מכהן בתפקידי – שנתי ה-13.

מאיר יצחק הלוי: אודה ולא אבוש שמצאתי עצמי ב-13 שנים נמצא פה תמיד בקרבות בלימה.

מאיר יצחק הלוי: אני חושב שכל החברים, הוותיקים יודעים ודאי על מה אני מדבר, חברי ראשי העיר לשעבר יודעים על מה אני מדבר, ומצאנו את עצמנו כל הזמן באים לכאן לקרבות בלימה.

מאיר יצחק הלוי: אני חושב שאנחנו יכולים להגיד היום, אדוני היושב-ראש, שאחרי 13 שנה בנינו לעיר אילת תוכניות ארוכות טווח.

מאיר יצחק הלוי: אנחנו יכולים לבנות היום תוכנית שנקראת אילת 2030 כי המשפט באין חזון ייפרע עם מלווה אותנו מיום תחילתנו.

מאיר יצחק הלוי: לכן, מה בעצם אנחנו מבקשים?

מאיר יצחק הלוי: בקשה מאוד פשוטה – בואו נשב אל מול התוכנית האסטרטגית.

מאיר יצחק הלוי: כי לצערנו, המשילות במדינת ישראל מראה שאני אישית עברתי קרוב לעשרה שרים בכל משרד.

מאיר יצחק הלוי: זה המצב, זו התמונה – קרוב לעשרה שרים בכל משרד, ואני מכהן 13 שנים.

מאיר יצחק הלוי: זה אומר שלצפות לאיזושהי אמירה לתוכניות ארוכות טווח קצת קשה מהבית הזה.

מאיר יצחק הלוי: אלה הן העובדות.

מאיר יצחק הלוי: אני לא מתריס ואני לא מבקר – קטונתי, קטונתי.

מאיר יצחק הלוי: אבל מה כן אני מבקש?

מאיר יצחק הלוי: בגלל האילוץ הזה תהיה עכשיו התייחסות לתוכנית האסטרטגית שלנו.

מאיר יצחק הלוי: זה יקל.

מאיר יצחק הלוי: יקל על העבודה, יהיה על מה להידיין.

מאיר יצחק הלוי: יש לנו היום תוכנית בכל נושא שמשפיע על איכות החיים של התושבים שלנו.

מאיר יצחק הלוי: יש לנו תוכנית בכל נושא שקשור לתיירים שלנו, כמו למשל, הרחבת אזור סחר חופשי אילת כי אנחנו באים עם העובדות ועם הנתונים מהשטח.

מאיר יצחק הלוי: אנחנו לא אומרים אמירה שהיא קפריזית.

מאיר יצחק הלוי: אנחנו שמים עובדות בשטח וכל דבר עיגנו בתוכניות ארוכות טווח.

מאיר יצחק הלוי: יהיה אצלנו פורום המנכ"לים ב-26 בחודש זה, ואנחנו נבקש מעקב וליווי של התוכנית האסטרטגית של העיר אילת.

מאיר יצחק הלוי: היה וירצו להציג תוכנית אחרת – תפאדל, אנחנו בעד.

מאיר יצחק הלוי: אבל כרגע אנחנו שמים את התוכנית.

מאיר יצחק הלוי: אם זה יתבצע, אני מניח שההגעות לכנסת יהיו רק לקדם דברים ולא להתעסק בקרבות בלימה.

מאיר יצחק הלוי: זו דעתי ואני מקווה שנצליח בכך.

מאיר יצחק הלוי: תודה.

איתן כבל: תודה, אדוני ראש העיר.

איתן כבל: הגיעו לכאן שני חברי כנסת באיחור ואולי הם ירצו לדבר.

איתן כבל: השמועה הגיעה שהאילתים פה אז הם באו.

איתן כבל: חברת הכנסת נורית קורן, בבקשה.

נורית קורן: תודה רבה ליושב-ראש ועדת הכלכלה ותודה רבה ליושב-ראש הכנסת שבאמת טרח ועשה יום כזה.

נורית קורן: באמת מגיע לאילת כל הפרגון, זוהי באמת עיר מיוחד במינה.

נורית קורן: אני שוב חוזרת על דבריי מוועדת הכלכלה לראש העיר שבאמת ללא לאות בא, עושה נפשות לאילת, ובאמת צריך לעשות קרבות כדי לקבל משהו.

נורית קורן: אנחנו משתדלים לסייע בידו בכל מה שאנחנו יכולים.

נורית קורן: יש לך תוכנית 2030 לאילת וצריך להצעיד את העיר כמה שיותר קדימה.

נורית קורן: כשאני באה לאילת אני נהנית, ואני בטוחה שהרבה אנשים.

נורית קורן: אנחנו רוצים להמשיך ליהנות ולדאוג שאילת תצמח ותשגשג, שבית החולים ייתן מענה הרבה יותר טוב ממה שהוא נותן כרגע, שאנשים לא יצטרכו לטוס.

נורית קורן: כמו כן, העניין של שדה דב שבאמת נטפל בו כך שתוכלו להמשיך ולהסתייע בשדה דב.

נורית קורן: אלו דברים חשובים.

איתן כבל: תודה.

איתן כבל: מה שיפה על אילת הוא שאני זוכר את תוכנית 2020, זה עבר מהר.

נורית קורן: גם 2030 יעבור מהר.

חיים ילין: תשאל את מאיר, במחוזית ובארצית מדברים על 2040 מדברים כבר.

איתן כבל: תודה לך.

איתן כבל: מיקי, בבקשה.

מכלוף מיקי זוהר: ברשות יושב-ראש הכנסת, אדוני היושב-ראש, ראש העיר וחבריי הרבים שאני רואה פה שיושבים סביב השולחן, חברים טובים ויקרים שלנו מאילת, כנציג מחוז הנגב בסיעת הליכוד ברורה לי האחריות שלי לטפל בסוגיות שעומדות על הפרק מבחינת העיר אילת מאחר והיא לב לבו של הרעיון שממנו אני מגיע שזה הנגב.

מכלוף מיקי זוהר: לכן, אני אצטרך לפעול גם בנושא.

מכלוף מיקי זוהר: העיר אילת הולכת ומתפתחת בשנים האחרונות בצורה יפה ומרשימה, ובטח ובטח שאנחנו לא צריכים לקלקל את זה, אלא רק לעזור לזה להמשיך ולשגשג.

מכלוף מיקי זוהר: אני מכיר חלק מהסוגיות וחלק מהבעיות.

מכלוף מיקי זוהר: אחת מהן זה כמובן נושא שדה התעופה שזה כרגע הדבר שעומד על הפרק והוא באמת מהותי להמשך שגשוגה של העיר אילת.

מכלוף מיקי זוהר: אני חושב שזוהי סוגיה שאנחנו צריכים להתמקד בה בשלב זה, ולהמשיך כמובן לפתור הלאה את כל הסוגיות הרלוונטיות הבאות.

מכלוף מיקי זוהר: ברגע שנפתור את הסוגיה של שדה דב, להערכתי, עשינו דרך משמעותית כדי לאפשר את המשך השגשוג והפריחה של העיר.

מכלוף מיקי זוהר: כמובן שאנחנו - כל חברי הכנסת - נעמוד לרשות

מכלוף מיקי זוהר: כם בכל מה שאפשר, ובעזרת השם נעשה ונצליח.

איתן כבל: תודה.

איתן כבל: יש מי מבין האורחים, אחד או אחת, שרוצה לומר משהו שעוד לא אמרנו או שלא שמענו?

<רוברט סיבוני: סיבוני רוברט, אילתי ותיק מאוד.

<רוברט סיבוני: הייתי קצין בחיל האוויר, עשרים שנה חבר מועצת העיר.

<רוברט סיבוני: פעיל כמה שנים טובות.

<רוברט סיבוני: אני חושב שאני מכיר את העיר על בוריה, בעיקר בתחום העסקי שלה.

<רוברט סיבוני: אני עוסק שנים בתחום הנדל"ן.

<רוברט סיבוני: אילת בנקודה הזמן הזו, מעבר לזה שכבר נאמר כאן בכל מיני רמות, העיר מתנהלת נכונה.

<רוברט סיבוני: איך אתה יודע שהעיר מתנהלת נכונה?

<רוברט סיבוני: מהמקום שאתה רואה את הדוחות שלה – הכנסות, הוצאות בזמן.

<רוברט סיבוני: יש גירעון אומנם ישן מאוד שהיינו צריכים אותו, אבל בסך הכול הכללי העיר באמת מתנהלת נכונה.

<רוברט סיבוני: אבל למרות הכול צריך לעשות עוד פעולות מהותיות לקדם את העיר לעשור הבא, לעשרים שנה.

<רוברט סיבוני: אנחנו מנסים פה לעשות כמה שאפשר ולקבל את התמיכות הרלוונטיות.

<רוברט סיבוני: אילת היא עיר קטנה שעוסקת בתחום התיירות ואנחנו זוכים להמון ביקורים של חברי כנסת ושרים באילת, וזה באמת זכות אמיתית.

<רוברט סיבוני: אנחנו מצליחים להעביר את המסרים.

<רוברט סיבוני: אבל צריכים להוביל את זה לתוצאות מעשיות, וזה הזמן וזו ההזדמנות.

<רוברט סיבוני: מאיר, אני חושב שמהמקום שלך הצלחת להביא את כולם לפה למפגש עבודה של שולחן עגול, גם בתוך העיר, גם מחוץ לעיר, גם בכנסת, ובסוף התהליך כן יהיו תוצאות טובות לעבודה הקשה הזו שנעשתה.

איתן כבל: תודה.

איתן כבל: למען הגילוי הנאות אומר שיש לי משפחה באילת.

איתן כבל: תודה רבה לכם, הישיבה נעולה.